Πίτσα με πεκορίνο Αμφιλοχίας και λευκαδίτικο σαλάμι
Είτε ετοιμάσουμε σπιτική ζύμη, είτε χρησιμοποιήσουμε μια έτοιμη το αποτέλεσμα θα είναι εκπληκτικό χάρη στα προϊόντα της γέμισης.
1/2 φακελάκι (4 γρ.) ξηρή μαγιά, 130 ml χλιαρό νερό , 1/2 κουτ. γλυκού ζάχαρη, 200 γρ. αλεύρι για όλες τις χρήσεις με 50 γρ. αλεύρι καλαμποκιού (δίνει στην πίτσα έξτρα ρουστίκ νοστιμιά), 1/2 κουτ. γλυκού αλάτι και 20 ml ελαιόλαδο, 4 - 5 κουτ. σούπας σάλτσα ντομάτας, 150 γρ. φρέσκια μοτσαρέλα, σε λεπτές ροδέλες, 100 γρ. τριμμένο πεκορίνο Αμφιλοχίας, 100 γρ. σαλάμι Λευκάδας σε λεπτές φέτες, 2 κουτ. γλυκού ρίγανη ξερή
Για την πίτσα με πεκορίνο Αμφιλοχίας και λευκαδίτικο σαλάμι ξεκινάμε και σε ένα μπολ ανακατεύουμε την ξηρή μαγιά, χλιαρό νερό και την ζάχαρη.Αφήνουμε το μείγμα στην άκρη για 15 λεπτά, μέχρι να αφρίσει.Σε ένα βαθύ μπολ ανακατεύουμε το αλεύρι για όλες τις χρήσεις με το αλεύρι καλαμποκιού, το αλάτι και το ελαιόλαδο.Προσθέτουμε το μείγμα της μαγιάς και ζυμώνουμε μέχρι να σχηματιστεί ένα λείο και ελαστικό ζυμάρι.Καλύπτουμε με μεμβράνη και αφήνουμε για περίπου 2 ώρες, μέχρι να φουσκώσει και να διπλασιαστεί σε όγκο.Αλευρώνουμε μια λεία επιφάνεια εργασίας και ανοίγουμε το ζυμάρι με τα δάχτυλά μας, με απαλές κυκλικές κινήσεις, σε έναν λεπτό δίσκο διαμέτρου περίπου 36 – 38 εκ. και πάχους περίπου 2 – 3 χλστ.Απλώνουμε στη ζύμη και την σάλτσα ντομάτας.Από πάνω ομοιόμορφα απλώνουμε την μοτσαρέλα, σε λεπτές ροδέλες.Ψήνουμε  στους 220° C για 10 - 12 λεπτά, μέχρι να ροδίσει στην  επιφάνεια και να ψηθεί η ζύμη και από κάτω.Ξεφουρνίζουμε και σκορπίζουμε το τριμμένο πεκορίνο Αμφιλοχίας, το σαλάμι  Λευκάδας σε λεπτές φέτες και την ρίγανη  ξερή και συνεχίζουμε το ψήσιμο για άλλα 2 λεπτά ή μέχρι να λιώσει το πεκορίνο.
Αλεύρι (ζύμες),Ντομάτα,Τυρί